P6_TA(2006)0085

Finančna uredba, ki se uporablja za splošni proračun *

Predlog Uredbe Sveta o spremembi Uredbe (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (KOM(2005)0181 — C6-0234/2005 — 2005/0090(CNS))

(Postopek posvetovanja)

Predlog je bil spremenjen na naslednji način [1]:

Sprememba 1

Uvodna izjava 1

(1) Uredba Sveta (ES, Euratom) št. 1605/2002, v nadaljnjem besedilu "finančna uredba", določa zakonsko podlago reforme finančnega poslovodenja. Zaradi te njene lastnosti morajo biti njeni osnovni elementi ohranjeni in okrepljeni. Poleg tega vzpostavlja proračunska načela, ki jih je treba spoštovati v vseh zakonodajnih aktih in od katerih je treba kar se da malo odstopati.

(1) Uredba Sveta (ES, Euratom) št. 1605/2002, v nadaljnjem besedilu "finančna uredba", določa zakonsko podlago reforme finančnega poslovodenja. Zaradi te njene lastnosti morajo biti njeni osnovni elementi ohranjeni in okrepljeni. Poleg tega vzpostavlja proračunska načela, ki izhajajo iz člena 268 in nadaljnjih členov Pogodbe ES in jih je treba spoštovati v vseh zakonodajnih aktih ter od katerih je treba kar se da malo odstopati.

Sprememba 2

Uvodna izjava 2

(2) Praktične izkušnje so pokazale, da so potrebne določene spremembe za lažje izvrševanje proračuna in uresničevanje osnovnih ciljev politik; priporočljiva je tudi prilagoditev nekaterih zahtev glede postopka in dokazil, zato da bodo bolj sorazmerni s povezanimi tveganji in stroški.

(2) Praktične izkušnje so pokazale, da so potrebne določene spremembe za lažje izvrševanje proračuna in uresničevanje osnovnih ciljev politik; priporočljiva je tudi izrecna vključitev načela o sorazmernem upravljanju iz člena 5 Pogodbe ES, zato da se ohrani sorazmerje med povezanimi tveganji in stroški.

Sprememba 3

Uvodna izjava 3

(3) Vse spremembe morajo prispevati k doseganju ciljev reform Komisije, pripomoči k izboljšanju ali zagotavljanju dobrega finančnega poslovodenja ter izboljšati zaščito finančnih interesov Skupnosti pred goljufijo in nezakonitim ravnanjem, s čimer bodo pripomogle k oblikovanju razumnega zagotovila zakonitosti in pravilnosti finančnih poslov.

(3) Vse spremembe morajo prispevati k doseganju ciljev reform Komisije, pripomoči k izboljšanju ali zagotavljanju dobrega finančnega poslovodenja ter učinkoviti zaščiti finančnih interesov Skupnosti pred goljufijo in nezakonitim ravnanjem, s čimer bodo pripomogle k oblikovanju razumnega zagotovila zakonitosti in pravilnosti finančnih poslov.

Sprememba 4

Uvodna izjava 5 a (novo)

(5a) Na podlagi prvega odstavka Protokola k Pogodbi ES o uporabi načel subsidiarnosti in sorazmernosti, ki je bil priložen Amsterdamski pogodbi z dne 2. oktobra 1997, so vse institucije pri izvajanju svojih pristojnosti dolžne upoštevati načelo sorazmernosti,v skladu s katerim ukrepi Skupnosti ne smejo prekoračiti okvirov, potrebnih za doseganje ciljev Pogodbe.

Sprememba 5

Uvodna izjava 6

(6) Pri določenih točkah je potrebno več učinkovitosti in preglednosti glede uporabe proračunskih načel, zato da se bolje odgovori na operativne zahteve.

(6) Glede uporabe finančne uredbe se je v praksi pokazalo, da so finančni akterji v posamičnih primerih pri izvajanju svojih pooblastil premalo uporabljali svojo presojo; k temu spada tudi, da le-ti kot izvršilne oblasti Evropske skupnosti samostojno in v okviru svoje presoje v posamičnih primerih lahko odločijo, kdaj je nek ukrep sorazmeren v skladu s členom 5 Pogodbe ES in Pogodbi ES priloženega Protokola o uporabi načel subsidiarnosti in sorazmernosti, ki je priloga Amsterdamski pogodbi z dne 2. oktobra 1997.

Sprememba 6

Uvodna izjava 12

(12) Po trenutni ureditvi mora Komisiji proračunski organ najprej odobriti prejemek donacije, kot so darila ali volila, ki pomenijo finančno obremenitev. V izogib nepotrebnim in okornim postopkom bi morala biti odobritev obvezna samo v primerih, ki vključujejo znatne stroške.

(12) Po trenutni ureditvi mora Komisiji proračunski organ najprej odobriti prejemek donacije, kot so darila ali volila, ki pomenijo finančno obremenitev. V izogib nepotrebnim in okornim postopkom bi morala biti odobritev obvezna v primerih, ki vključujejo posredne stroške.

Sprememba 7

Uvodna izjava 13

(13) V zvezi z načelom specifikacije proračuna je treba v določenih točkah poenostaviti in pojasniti pravila o prerazporejanju proračunskih sredstev, saj so se v praksi pokazala kot okorna ali nejasna. Namen člena 22 finančne uredbe je bil, da se uporablja za vse institucije razen za Komisijo, saj ima Komisija svojo lastno ureditev. To določbo je torej treba ustrezno spremeniti.

Sprememba 8

Uvodna izjava 14

(14) V zvezi s "postopkom priglasitve" Komisija in druge institucije priglasijo svoje predloge prerazporeditve proračunskemu organu, ki lahko uporabi običajni postopek, če želi ugovarjati. V takšnih primerih za sklep proračunskega organa o prerazporeditvi v teoriji veljajo običajni roki. Toda besedilo ne določa, kdaj naj bi čas za omenjeni rok začel teči, zato je treba to opustitev odpraviti.

Sprememba 9

Uvodna izjava 16

(16) Zaradi boljše učinkovitosti je treba Komisiji dovoliti, da se samostojno odloča o prerazporejanju iz rezerv v primerih, ko ob času priprave proračuna za zadevni ukrep ne obstaja noben temeljni akt v smislu člena 49 finančne uredbe, vendar pa je temeljni akt sprejet v danem letu.

Sprememba 10

Uvodna izjava 17

(17) Pravila o prerazporeditvi proračunskih sredstev za upravo Komisije bi bilo treba prilagoditi novi zgradbi k dejavnostim usmerjenega proračuna ("activity-based budgeting" — ABB). Zato bi moral biti "postopek priglasitve" omejen na prerazporeditve med členi znotraj upravnega poglavja vsakega naslova, ki presegajo 10 % proračunskih sredstev v letu. Po drugi strani pa bi morala o prerazporeditvah med členi različnih naslovov, ki financirajo odhodke iste narave, Komisija odločati samostojno.

Sprememba 11

Uvodna izjava 22 a (novo)

(22a) Ureditev o odgovornosti odredbodajalcev je treba oblikovati jasneje, da se poveča pravna varnost.

Sprememba 12

Uvodna izjava 27

(27) Treba je tudi uvesti rok zastaranja veljavnosti terjatev. Za razliko od številnih držav članic za Skupnost ne velja rok zastaranja, po katerem finančne terjatve po določenem času zastarajo. Prav tako Skupnost ni omejena z rokom zastaranja pri svojih terjatvah do tretjih oseb. Uvedba takega roka zastaranja v novem členu 73b ustreza dobremu finančnemu poslovodenju.

(27) Treba je tudi uvesti rok zastaranja veljavnosti terjatev. Za razliko od številnih držav članic za Skupnost ne velja rok zastaranja, po katerem finančne terjatve po določenem času zastarajo. Prav tako Skupnost ni omejena z rokom zastaranja pri svojih terjatvah do tretjih oseb. Uvedba takega roka zastaranja v novem členu 73b ustreza dobremu finančnemu poslovodenju. Namerni povzročitelji škode pa se ne smejo v enaki meri sklicevati na zastaranje kot ostali dolžniki. Začetek zastaranja je zato treba omejiti na trenutek, ko je poznavanje vseh podrobnosti zahtevka dokazano na podlagi dokumentov.

Sprememba 13

Uvodna izjava 27 a (novo)

(27a) Postopke oddaje je treba, kolikor je to mogoče in ustrezno, izvajati medinstitucionalno, da bi se tudi v manjših enotah zmanjšali administrativni izdatki.

Sprememba 14

Uvodna izjava 27 b (novo)

(27b) Na področju oddaje naročil za blago in storitve je treba razviti prožnejše postopke ter jih bolje uskladiti s potrebami ponudnikov. Pri tem je treba zlasti paziti, da se načelo sorazmernosti razširi tudi na izdatke za dokumentacijo. Okvirne sporazume je potrebno vključiti v finančno uredbo. Konkurenca se ne sme omejevati z okvirnimi sporazumi, ki predpostavljajo nepotrebno dolge pogodbene povezave, majhnih in srednje velikih podjetij pa se ne sme vnaprej izključevati iz oddaje naročil zaradi njihove velikosti.

Sprememba 15

Uvodna izjava 29

(29) Pravila finančne uredbe glede izključitve ponudnikov za institucije Skupnosti postavljajo strožji režim od tistega iz Direktive 2004/18/ES. Finančna uredba ne razlikuje med najresnejšimi razlogi za izključitev in drugimi razlogi. Po drugi strani pa Direktiva 2004/18/ES dejansko razlikuje med temi razlogi in to razlikovanje bi moralo biti na voljo institucijam Skupnosti. Člena 93 in 94 finančne uredbe bi morala določati obvezno izključitev v najbolj resnih primerih, hkrati pa dovoljevati možnost, da naročnik na podlagi ocene tveganja doda druge primere za izključitev. Enako razlikovanje bi bilo treba določiti v členu 114 finančne uredbe v zvezi z donacijami. Pravila o kaznih iz člena 96 navedene uredbe bi bilo treba ustrezno spremeniti.

(29) Pravila finančne uredbe glede izključitve ponudnikov za institucije Skupnosti postavljajo strožji režim od tistega iz Direktive 2004/18/ES. Pri izključitvi ponudnikov mora veljati načelo sorazmernosti. Da bi se izognili nesorazmernim kaznim, je treba trajanje izključitve omejiti na največ deset let. Izključitve za več kot pet let so dopustne le na osnovi pravnomočne sodbe.

Sprememba 16

Uvodna izjava 30 a (novo)

(30a) Zahteva po dokazovanju mora biti ustrezno omejena. Izdatki za dokumentacijo morajo biti med drugim sorazmerni z vrednostjo naročila.

Sprememba 17

Uvodna izjava 30 b (novo)

(30b) Da bi ohranili ugled institucij kar zadeva nepristranskost in poštenost upravljanja, morajo uslužbenci Skupnosti, ki so udeleženi v postopkih dodeljevanja nepovratnih sredstev, o tem vedno obvestiti svoje nadrejene, da se izključi obstoj nasprotnih interesov.

Sprememba 18

Uvodna izjava 32 a (novo)

(32a) Prezrti ponudniki morajo imeti možnost pravnega varstva, kot je obvezno tudi za države članice. V ta namen je treba uvesti neodvisne kontrolne službe, kjer se bo hitro in brez nesorazmernih izdatkov preverjalo postopke oddaje ter zagotovilo dejansko varstvo pravic.

Sprememba 19

Uvodna izjava 32 b (novo)

(32b) Zaščita premoženjskih interesov Unije ne sme preobremenjevati izvajalcev. Zastavljanje varščine s strani izvajalca je zato treba omejiti na upravičene primere in ne sme preseči namena varstva.

Sprememba 20

Uvodna izjava 34

(34) V zvezi z donacijami je treba poenostaviti pravila. Zahteve za preverjanja in jamstva bi morale biti bolj sorazmerne s povezanimi finančnimi tveganji. Najprej je treba narediti nekaj bistvenih sprememb v finančni uredbi, da bi se lahko kasneje v izvedbenih določbah uvedlo bolj podrobna pravila. Obseg donacij je treba v členu 108 finančne uredbe pojasniti zlasti glede financiranja, povezanega z dejavnostmi posojanja in lastništvom deležev. Treba je dodati načelo sorazmernosti.

(34) V zvezi z donacijami je treba poenostaviti pravila. Zahteve, ki jih upravni postopek nalaga udeležencem, morajo biti na vsaki posamezni stopnji sorazmerne. Zato je treba že v čim zgodnejši fazi postopka izločiti vloge, ki so bile zavrnjene, da se vlagatelju prihranijo nepotrebni izdatki. Obseg donacij je treba v členu 108 finančne uredbe pojasniti zlasti glede financiranja, povezanega z dejavnostmi posojanja in lastništvom deležev. Zlasti pri donacijah z majhnimi zneski je treba omogočiti, da se donacija izvrši na podlagi odločbe, namesto da bi se izvedla na podlagi obsežnega in kompleksnega sporazuma o donaciji.

Sprememba 21

Uvodna izjava 36

(36) Pravilo, da bi morale biti donacije dodeljene na podlagi objavljenih razpisov, se je izkazalo kot dobro. Toda izkušnje so pokazale, da v določenih primerih narava ukrepa ne dopušča druge možnosti pri izbiranju upravičencev, in iz člena 110 finančne uredbe bi moralo biti popolnoma jasno, da se to lahko zgodi v izrednih primerih.

(36) Pravilo, da bi morale biti donacije dodeljene na podlagi objavljenih razpisov, se je izkazalo kot dobro. Pri tem je treba v smislu pravne varnosti in varnosti načrtovanja poskrbeti, da se zahteve, ki so bile na začetku postopka za oddajo naročila postavljene vlagateljem, med postopkom ne spremenijo. Toda izkušnje so pokazale, da v določenih primerih narava ukrepa ne dopušča druge možnosti pri izbiranju upravičencev, in iz člena 110 finančne uredbe bi moralo biti popolnoma jasno, da se to lahko zgodi v izrednih primerih.

Sprememba 22

Uvodna izjava 37

(37) Za zagotavljanje uspešnosti odhodkov je treba spremeniti pravilo, da isti ukrep ne bi smel dovoljevati dodeljevanje več kot ene donacije kateremu koli upravičencu, saj nekateri temeljni akti dejansko omogočajo kombiniranje financiranja Skupnosti in takšni primeri so lahko v prihodnosti še pogostejši. Toda ob tem je treba izkoristiti priložnost za pojasnitev v členu 111 finančne uredbe, da proračun Skupnosti nikoli ne more dvakrat financirati istih stroškov.

(37) Toda ob tem je treba izkoristiti priložnost za pojasnitev v členu 111 finančne uredbe, da proračun Skupnosti nikoli ne more dvakrat financirati istih stroškov in da se ne sme prekoračiti 100 % upravičenih stroškov.

Sprememba 23

Uvodna izjava 39

(39) Za jasnost in preglednost bi bilo treba v novem členu 113a finančne uredbe odobriti uporabo pavšalnih izplačil, da bodo obstajali skupaj z bolj tradicionalno metodo povračila stroškov, ki so dejansko nastali.

(39) Za jasnost in preglednost bi bilo treba v novem členu 113a finančne uredbe odobriti uporabo pavšalnih izplačil, da bodo obstajali skupaj z bolj tradicionalno metodo povračila stroškov, ki so dejansko nastali. Upravičene stroške je treba jasneje prikazati.

Sprememba 24

Uvodna izjava 40

(40) V členu 114 finančne uredbe je treba odpraviti določene omejitve o upravičenosti upravičencev, da se omogočijo donacije fizičnim osebam in določenim vrstam združenj, ki niso pravne osebe.

(40) Breme dokazovanja in sankcije, ki so jim izpostavljeni upravičenci do donacij, morajo biti vedno sorazmerni s tveganjem; hkrati je treba odstraniti določene omejitve o upravičenosti upravičencev, da se omogočijo donacije fizičnim osebam in nekaterim vrstam združenj, ki niso pravne osebe.

Sprememba 25

Uvodna izjava 40 a (novo)

(40a) Za boljše informiranje vlagateljev je treba ustanoviti skupno službo, ki bo skrbela za standardizacijo istovrstnih prošenj, informiranje vlagateljev in primerjalno analizo oddanih zahtevkov.

Sprememba 26

Uvodna izjava 47

(47) Ker predstavljajo raziskovalni projekti večje finančno tveganje kot projekti na drugih področjih politik, je treba izključno za področje raziskovanja omogočiti, da se dajo proračunska sredstva, ki so zapadla kot posledica celotne ali delne neizvedbe projektov, za katere so bila namenjena, ponovno v uporabo.

(47) Zaradi posebnega pomena, ki ga ima spodbujanje raziskovalnega dela za konkurenčnost Evropske unije, je treba omogočiti, da se dajo proračunska sredstva, ki niso bila uporabljena ali so zapadla kot posledica celotne ali delne neizvedbe projektov, za katere so bila namenjena, ponovno v uporabo.

Sprememba 27

Člen 1, točka 2

Člen 2 (Uredba (ES, Euratom) št. 1605/2002)

2. Vsaka določba o izvrševanju prihodkov in odhodkov proračuna, ki jo vsebuje drugi zakonodajni akt, mora biti v skladu zlasti s proračunskimi načeli iz naslova II.

2. Vsaka določba o izvrševanju prihodkov in odhodkov proračuna, ki jo vsebuje drugi pravni akt, mora biti v skladu s proračunskimi načeli iz člena 268 in nadaljnjimi členi Pogodbe ES.

Sprememba 28

Člen 1, točka 2

Člen 2, odstavek 1 a (novo) (Uredba (ES, Euratom) št. 1605/2002)

Sprememba 29

Člen 1 točka 2

Člen 2, odstavek 1 b (novo) (Uredba (ES, Euratom) št. 1605/2002)

1b. Če Komisija pri predlogu drugega pravnega akta namerava odstopati od določb finančne uredbe, mora o tem izrecno in posebej obvestiti odbor Evropskega parlamenta, zadolžen za proračunska vprašanja.

Sprememba 136

Člen 1, točka 5 a (novo)

Člen 9, odstavek 1 (Uredba (ES, Euratom) št. 1605/2002)

(5a) V členu 9 se odstavek 1 nadomesti z naslednjim besedilom:

1. Sredstva proračuna, ki ostanejo neporabljena na koncu proračunskega leta, za katerega so bila odobrena, načeloma zapadejo.

Lahko pa se na podlagi odločitve zadevne institucije prenesejo v naslednje proračunsko leto najpozneje do 15. februarja v skladu z odstavkoma 2 in 3 ali pa se avtomatsko prenesejo v naslednje leto v skladu z odstavkom 4.

Neporabljene odobritve za prevzem obveznosti in odobritve za prevzem obveznosti, ki so zapadle, ker projekti, za katere so bila namenjene, niso bili, ali so bili le deloma izvedeni, pa je mogoče v znesku največ […] evrov na leto spet uporabiti v primerno utemeljenih in na podlagi skupnega sklepa proračunskega organa v temeljnem aktu ali sporazumu proračunskega organa predvidenih primerih, kadar je izvedba prvotno načrtovanih programov nujna ali pa so potrebna sredstva za financiranje novih ukrepov.

Sprememba 30

Člen, 1 točka 6

Člen 12, odstavek 2 (Uredba (ES, Euratom) št. 1605/2002)

Sprememba 31

Člen 1, točka 6 a (novo)

Člen 14, odstavek 2 (Uredba (ES, Euratom) št. 1605/2002)

(6a) V členu 14(1) se drugi pododstavek glasi:

2. Evropska skupnost in Evropska skupnost za atomsko energijo ter organi, ki jih ustanovijo Skupnosti, omenjeni v členu 185, ne smejo najemati posojil, kar pa ne vpliva na člen 46(1)(4). Izjema je neposredno financiranje nakupa nepremičnin, namenjenih uporabi s strani institucij, če je proračunski organ v skladu s členom 179(3) o tem vprašanju izdal pozitivno mnenje.

Sprememba 32

Člen 1, točka 7

Člen 16, odstavek 2, stavek 2 (novo) (Uredba (ES, Euratom) št. 1605/2002)

Sprememba 33

Člen 1, točka 9

Člen 19, odstavek 2, stavek 1 (Uredba (ES, Euratom) št. 1605/2002)

Sprememba 34

Člen 1, točka 10

Člen 22, odstavek 1, točka (b a) (novo) (Uredba (ES, Euratom) št. 1605/2002)

(ba) iz enega člena v drugega neomejeno.

Sprememba 35

Člen 1, točka 10

Člen 22, odstavek 2, pododstavek 1 (Uredba (ES, Euratom) št. 1605/2002)

2. Tri tedne pred prerazporeditvijo iz odstavka 1 institucije o svojih nameri obvestijo proračunski organ in Komisijo. Če katera koli veja proračunskega organa v tem obdobju temu iz utemeljenih razlogov nasprotuje, se uporabi postopek iz člena 24.

2. Tri tedne pred prerazporeditvijo iz odstavka 1 institucije o svojih nameri obvestijo proračunski organ. Če katera koli veja proračunskega organa v tem obdobju temu upravičeno nasprotuje, se uporabi postopek iz člena 24.

Sprememba 36

Člen 1, točka 10

Člen 22, odstavek 2, pododstavek 2 (Uredba (ES, Euratom) št. 1605/2002)

Sprememba 37

Člen 1, točka 10

Člen 22, odstavek 3 (Uredba (ES, Euratom) št. 1605/2002)

3. Katerakoli institucija razen Komisije lahko na svojem delu proračuna proračunskemu organu predlaga prerazporeditve iz enega naslova na drugega, ki presegajo 10 % proračunskih sredstev za finančno leto na vrstici, iz katere naj bi bila narejena prerazporeditev. O tem proračunski organ ustrezno obvesti Komisijo. Za te prerazporeditve se uporablja postopek iz člena 24.

3. Katera koli institucija razen Komisije lahko na svojem delu proračuna proračunskemu organu predlaga prerazporeditve iz enega naslova na drugega, ki presegajo 10 % proračunskih sredstev za finančno leto na vrstici, iz katere naj bi bila narejena prerazporeditev. Za te prerazporeditve se uporablja postopek iz člena 24.

Sprememba 38

Člen 1, točka 10

Člen 22, odstavek 4 (Uredba (ES, Euratom) št. 1605/2002)

(4) Katerakoli institucija razen Komisije lahko v svojem delu proračuna izvede prerazporeditve med poglavji, ne da bi morala o tem predhodno obvestiti proračunski organ.

Sprememba 39

Člen 1, točka 11 (a) (i)

Člen 23, odstavek 1, točka (b) (Uredba (ES, Euratom) št. 1605/2002)

(i) točka b se nadomesti z naslednjim besedilom:

b) v zvezi z odhodki za zaposlene in odhodki za materialne stroške prerazporedi sredstva z enega naslova na drugega samo med členi, ki financirajo odhodke iste narave.

Sprememba 40

Člen 1, točka 11 (a) (ii)

Člen 23, odstavek 1, točka (d) (Uredba (ES, Euratom) št. 1605/2002)

(ii) Doda se naslednja točka (d):

d) prerazporedi proračunska sredstva iz naslova "rezervacije" iz člena 43 v primerih, ko ob pripravi proračuna ni temeljnega akta za zadevni ukrep, vendar pa je temeljni akt sprejet v danem proračunskem letu.

Sprememba 41

Člen 1, točka 11 (a) (iii)

Člen 23, odstavek 1, pododstavek 2 (Uredba (ES, Euratom) št. 1605/2002)

(iii) drugi pododstavek se črta;

(iii) drugi pododstavek se nadomesti z naslednjim besedilom:

Tri tedne pred prerazporeditvijo iz točk (b) in (c) Komisija o svoji odločitvi obvesti proračunski organ. Če katera koli veja proračunskega organa v tem obdobju temu iz ustrezno utemeljenih razlogov nasprotuje, se uporabi postopek iz člena 24.

Tri mesece pred koncem proračunskega leta Komisija poroča proračunskemu organu o izvrševanju odhodkov iz točke (b) in napove prerazporeditev sredstev, povezanih z osebjem, zunanjim osebjem in drugimi uslužbenci v skladu s točko (b). Če proračunski organ šest tednov po napovedi Komisije ne izrazi nasprotovanja načrtovanim prerazporeditvam, jih Komisija lahko izvede ter proračunski organ o njih obvesti naslednji mesec.

Sprememba 42

Člen 1, točka 11 (b)

Člen 23, odstavek 1 a (Uredba (ES, Euratom) št. 1605/2002)

(b) Vstavi se naslednji odstavek 1a:

(1a) Komisija obvesti proračunski organ tri tedne pred naslednjim besedilom:

(a) prerazporeditvami sredstev med členi znotraj poglavja za proračunska sredstva za upravo iz istega naslova, če presegajo 10 % proračunskih sredstev prikazanega leta pri členu, iz katerega se prerazporedi;

(b) prerazporeditvami iz točke (c) odstavka 1.

Če katera koli veja proračunskega organa v navedenem tritedenskem obdobju iz ustrezno utemeljenih razlogov nasprotuje, se uporabi postopek iz člena 24. Proračunski organ odloči o teh prerazporeditvah v časovnih rokih iz člena 24, ki začnejo teči na dan, ko je Komisija obvestila proračunski organ o nameravani prerazporeditvi.

Sprememba 43

Člen 1, točka 11 (c)

Člen 23, odstavek 2 (Uredba (ES, Euratom) št. 1605/2002)

(c) V odstavku 2 se "odstavka 1(c)" nadomesti z "odstavkov 1 in 1a".

Sprememba 44

Člen 1, točka 12

Člen 26, odstavek 2, pododstavek 1 (Uredba (ES, Euratom) št. 1605/2002)

(12) V členu 26(2) se prvi pododstavek nadomesti z naslednjim besedilom:

Odločitve o prerazporeditvi, ki dovoljujejo uporabo rezerve za pomoč v nujnih primerih, sprejme proračunski organ na predlog Komisije. Za vsako posamično prerazporeditev sredstev je treba predložiti poseben predlog.

Sprememba 45

Člen 1, točka 12 a (novo)

Člen 27, odstavek 1 (Uredba (ES, Euratom) št. 1605/2002)

(12a) V členu 27 se odstavek 1 nadomesti z naslednjim besedilom:

1. Proračunska sredstva se uporabijo v skladu z načeli dobrega finančnega poslovodenja, torej v skladu z načeli gospodarnosti, učinkovitosti, uspešnosti in sorazmernosti.

Sprememba 46

Člen 1, točka 12 b (novo)

Člen 27, odstavek 2, pododstavek 3 a (novo) (Uredba (ES, Euratom) št. 1605/2002)

(12b) Členu 27(2) se doda naslednji pododstavek:

Načelo sorazmernost pomeni primerno razmerje med izdatki, vključno z izdatki za nadzor, ter zadevnimi zneski in tveganji.

Sprememba 47

Člen 1, točka 12 c (novo)

Člen 27, odstavek 4 a (novo) (Uredba (ES, Euratom) št. 1605/2002)

(12c) V členu 27 se doda naslednji odstavek:

4a. Pri izvajanju programa in dejavnosti mora postopek slediti njihovi vsebini. Z izvedbenimi določbami so natančno opredeljene zahteve tega člena.

Sprememba 48

Člen 1, točka 12 d (novo)

Člen 27, odstavek 4 b (novo) (Uredba (ES, Euratom) št. 1605/2002)

(12d) Členu 27 se doda naslednji odstavek:

4b. Institucije vzpostavijo sisteme za merjenje in primerjavo učinkovitosti in uspešnosti postopkov za oddajo javnih naročil ter postopkov za dodeljevanje donacij.

Sprememba 49

Člen 1, točka 12 e (novo)

Člen 28, odstavek 2 (Uredba (ES, Euratom) št. 1605/2002)

(12e) V členu 28 se odstavek 2 nadomesti z naslednjim besedilom:

2. Med proračunskim postopkom organi in institucije zagotovijo potrebne informacije za primerjavo sprememb zahtevanih proračunskih sredstev in začetnih napovedi v finančnih izkazih. Te informacije morajo vključevati tudi opis opravljenega dela in faze, ki jo je zakonodajni organ dosegel pri obravnavanju predloženih predlogov. Zahtevana proračunska sredstva se lahko po potrebi revidirajo glede na napredek pri obravnavi temeljnega akta.

Sprememba 50

Člen 1, točka 12 f (novo)

Člen 28, odstavek 3 (Uredba (ES, Euratom) št. 1605/2002)

(12f) V členu 28 se odstavek 3 nadomesti z naslednjim besedilom:

3. Za preprečitev tveganja goljufije ali nepravilnosti organi in institucije v finančnih izkazih navedejo vse informacije o obstoječih in načrtovanih ukrepih za preprečevanje goljufij in zaščitnih ukrepih.

Sprememba 51

Člen 1, točka 13

Člen 29, odstavek 2 (Uredba (ES, Euratom) št. 1605/2002)

(13) V členu 29 se odstavek 2 nadomesti z naslednjim besedilom:

(13) Člen 29 se nadomesti z naslednjim besedilom:

Člen 29

1. Proračun se določi in izvršuje ter računovodski izkazi pripravijo v skladu z načelom preglednosti.

(2) Predsednik Evropskega parlamenta objavi dokončno sprejeti proračun in spremembe proračuna v Uradnem listu Evropske unije.

2. Predsednik Evropskega parlamenta objavi dokončno sprejeti proračun in spremembe proračuna v Uradnem listu Evropske unije.

Sprememba 52

Člen 1, točka 13 a (novo)

Poglavje 9 in člen 30 a (novo) (Uredba (ES, Euratom) št. 1605/2002)

(13a) Naslovu II dela 1 se dodata naslednje poglavje in člen:

Poglavje 9

Načelo uspešnega in učinkovitega notranjega nadzora

Člen 30a

1. Izvrševanje proračuna se zagotovi z uspešnim in učinkovitim notranjim nadzorom v skladu s posameznim načinom upravljanja.

2. Za namen izvrševanja proračuna je notranji nadzor opredeljen kot proces, ki se uporablja na vseh stopnjah v kontrolni verigi in je namenjen oblikovanju razumnih zagotovil za doseganje spodaj navedenih ciljev:

(a) uspešnost in učinkovitost poslov,

(b) zanesljivost finančnega poročanja,

(c) varstvo sredstev in podatkov ter preprečevanje in odkrivanje goljufij in nepravilnosti,

(d) ustrezno obvladovanje tveganj, povezanih z zakonitostjo in pravilnostjo transakcij.

Sprememba 53

Člen 1, točka 16 (a)

Člen 43, odstavek 1, pododstavek 2 (Uredba (ES, Euratom) št. 1605/2002)

(a) V drugem pododstavku odstavka 1 se "člena 24" nadomesti s "členov 23 in 24".

Sprememba 54

Člen 1, točka 16 (b)

Člen 43, odstavek 2 (Uredba (ES, Euratom) št. 1605/2002)

(b) V odstavku 2 se "določa člen 24" nadomesti z "določata člena 23 in 24".

Sprememba 55

Člen 1, točka 19 (a) (ii)

Člen 46, odstavek 1, točka (1) (f) (Uredba (ES, Euratom) št. 1605/2002)

(ii) točka (f) se črta;

Sprememba 56

Člen 1, točka 19, točka b

Člen 46, odstavek 1, točka (2) (Uredba (ES, Euratom) št. 1605/2002)

(b) Točka (2) se nadomesti z naslednjim besedilom:

2) V delu proračuna za vsako institucijo se prihodki in odhodki prikazujejo na enak način kakor v točki 1.

Sprememba 57

Člen 1, točka 19 (c)

Člen 46, odstavek 1, točka (3) (c) (Uredba (ES, Euratom) št. 1605/2002)

(c) V točki (3) se točka (c) nadomesti z naslednjim besedilom:

c) pri znanstvenem in tehničnem osebju lahko klasifikacija temelji na skupinah plačilnih razredov v skladu s pogoji, določenimi za vsak proračun; načrt delovnih mest mora določati število visoko usposobljenega tehničnega ali znanstvenega osebja, ki ima posebne ugodnosti na podlagi posebnih določb kadrovskih predpisov;

Sprememba 58

Člen 1, točka 19 (d)

Člen 46, odstavek 1, točka (5) (Uredba (ES, Euratom) št. 1605/2002)

(d) Točka (5) se nadomesti z naslednjim besedilom:

5) proračunske vrstice pod prihodki in odhodki, ki so potrebne za izvrševanje Jamstvenega sklada za zunanje ukrepe.

Sprememba 59

Člen 1, točka 20 a (novo)

Člen 48, odstavek 1 (Uredba (ES, Euratom) št. 1605/2002)

(20a) V členu 48 se odstavek 1 nadomesti z naslednjim besedilom:

1. Institucije izvršujejo prihodke in odhodke proračuna v skladu s to uredbo na svojo lastno odgovornost in v mejah odobrenih proračunskih sredstev.

Sprememba 60

Člen 1, točka 22 (a)

Člen 53, odstavek 3, pododstavek 3, uvod (Uredba (ES, Euratom) št. 1605/2002)

Sprememba 61

Člen 1, točka 22 (a)

Člen 53, odstavek 3, pododstavek 2, točka (b) (Uredba (ES, Euratom) št. 1605/2002)

(b) da preprečijo in odpravljajo nepravilnosti in goljufije;

(b) da preprečijo in odpravljajo nepravilnosti, slabo poslovanje in goljufije;

Sprememba 62

Člen 1, točka 23 (b) (i) (novo)

Člen 54, odstavek 2, uvod (Uredba (ES, Euratom) št. 1605/2002)

(i) Uvod se nadomesti z naslednjim:

2. V mejah iz odstavka 1 lahko Komisija pri centraliziranem izvrševanju proračuna in posredno na podlagi člena 53(2) ali na podlagi člena 53(4) prenese naloge javne oblasti in zlasti naloge izvrševanja proračuna na:

Sprememba 63

Člen 1, točka 23 (c a) (novo)

Člen 54, odstavek 3 a (novo) (Uredba (ES, Euratom) št. 1605/2002)

(ca) Doda se naslednji odstavek:

3a. V skladu z določbami svojega Poslovnika in s sprejetjem posebnih določb lahko Evropski parlament pri izvajanju pristojnosti, ki mu jih je podelila Komisija v skladu s členom 50, za natančno opredeljena sredstva prenese naloge izvrševanja na svoje politične skupine.

Ta posebna ureditev ne sme odstopati od člena 56, razen če to zahtevajo specifične zahteve delovanja političnih skupin.

Sprememba 64

Člen 1, točka 24

Člen 56, odstavek 1, uvod (Uredba (ES, Euratom) št. 1605/2002)

1. Če Komisija izvršuje proračun na podlagi posrednega centraliziranega upravljanja, mora najprej pridobiti dokaz o obstoju, pomembnosti in pravilnem delovanju v subjektu, ki mu zaupa izvrševanje, v skladu s pravili dobrega finančnega poslovodenja, glede naslednjega:

1. Če Komisija ali Evropski parlament izvršuje proračun na podlagi posrednega centraliziranega upravljanja, mora vsakokrat najprej pridobiti dokaz o obstoju, pomembnosti in pravilnem delovanju v subjektu, ki mu zaupa izvrševanje, v skladu s pravili dobrega finančnega poslovodenja, glede naslednjega:

Sprememba 65

Člen 1, točka 24

Člen 56, odstavek 3 (Uredba (ES, Euratom) št. 1605/2002)

3. Komisija zagotovi nadziranje, ocenjevanje in nadzor izvajanja zaupanih nalog. Kadar pri izvajanju nadzora uporablja lasten sistem nadzora, Komisija upošteva ekvivalentnost sistemov nadzora.

3. Komisija ali Evropski parlament zagotovi nadziranje, ocenjevanje in nadzor izvajanja zaupanih nalog. Kadar pri izvajanju nadzora uporabljata lasten sistem nadzora, upoštevata ekvivalentnost sistemov nadzora.

Sprememba 66

Člen 1, točka 27

Člen 60, odstavek 7, stavek 1 (Uredba (ES, Euratom) št. 1605/2002)

(27) V členu 60 se prvi stavek odstavka 7 nadomesti z naslednjim besedilom:

7. Odredbodajalec na podlagi prenosa poroča svoji instituciji o izvajanju svojih nalog v obliki letnega poročila o delu, ki mu priloži finančne in upravljavske informacije ter uradno izjavo, da podatki v poročilu predstavljajo resnično in pošteno mnenje.

(27) V členu 60 se odstavek 7 nadomesti z naslednjim besedilom:

7. Odredbodajalec na podlagi prenosa poroča svoji instituciji o izvajanju svojih nalog v obliki letnega poročila o delu, ki mu priloži finančne in upravljavske informacije ter s slednjimi povezane pridržke skupaj z uradno izjavo, da podatki v poročilu predstavljajo resnično in pošteno mnenje.

Sprememba 67

Člen 1, točka 28 (a) (novo)

Člen 61, odstavek 1, točka (e a) (novo) (Uredba (ES, Euratom) št. 1605/2002)

(a) V odstavek 1 se vstavi naslednja točka (ea):

(ea) učinkovito delovanje teh sistemov;

Sprememba 68

Člen 1, točka 28 (a)

Člen 61, odstavek 2 a (Uredba (ES, Euratom) št. 1605/2002)

2a. Računovodja pripravi zaključni račun na podlagi podatkov, predloženih v skladu z odstavkom 2. Zaključni račun, pripravljen v skladu s členom 129(2) in (3), spremlja potrdilo računovodje, v katerem izjavlja, da je bil račun pripravljen v skladu z naslovom VII in v skladu z računovodskimi načeli, pravili in metodami iz priloge računovodskih izkazov.

2a. Preden institucija sprejme zaključni račun, računovodja odobri zaključni račun ter potrdi, da predstavlja resnično in pošteno sliko finančnega stanja institucije.

Sprememba 69

Člen 1, točka 32 (a)

Členl 66, odstavek 1 stavek 1 (Uredba (ES, Euratom) št. 1605/2002)

(a) V odstavku 1 se prvi stavek nadomesti z naslednjim besedilom:

(a) Odstavek 1 se nadomesti z naslednjim besedilom:

1. Odredbodajalec je odškodninsko odgovoren v skladu s Kadrovskimi predpisi.

Odškodnina mora biti izplačana, zlasti če

- odredbodajalec določi, katere upravičene zneske je treba izterjati, ali izda nalog za izterjavo, odobrava izdatke ali podpisuje odredbe za plačilo, pri čemer iz hude malomarnosti ali namerno ne upošteva te uredbe in izvedbenih določb;

- odredbodajalec iz hude malomarnosti ali namerno ne pripravi dokumenta o ugotovitvi dolga ali brez utemeljitve ne izda naloga za izterjavo ali ga izda prepozno ali ker iz hude malomarnosti ali namerno prepozno izda odredbo za plačilo, ki lahko vključuje odgovornost institucije do tretjih oseb.

Sprememba 70

Člen 1, točka 32 (b a) (novo)

Člen 66, odstavek 4 pododstavek (Uredba (ES, Euratom) št. 1605/2002)

(ba) v odstavku 4 se prvi pododstavek nadomesti z naslednjim besedilom:

4. Vsaka institucija ustanovi posebno skupno komisijo za finančne nepravilnosti ali v njej sodelovati; komisija deluje neodvisno in ugotavlja, ali gre za finančne nepravilnosti in njene morebitne posledice. Skupne komisije lahko ustanovi skupina institucij. Člane posebne komisije lahko imenuje katera koli institucija.

Sprememba 71

Člen 1, točka 33 a (novo)

Člen 72, odstavek 2 a (novo) (Uredba (ES, Euratom) št. 1605/2002)

(33a) Členu 72 se doda naslednji odstavek:

2a. Neupravičeno izplačani zneski pripadajo proračunu Skupnosti in jih je treba izterjati ob upoštevanju načela sorazmernosti ter vpisati v proračun.

Če postopke izterjave izvajajo države članice ali druge institucije, se za povračilo stroškov, povezanih s temi izterjavami, lahko uporabi proračun Skupnosti. Takšna povračila stroškov so urejena z izvedbenimi določbami.

Sprememba 72

Člen 1, točka 35

Člen 73 b (Uredba (ES, Euratom) št. 1605/2002)

Sprememba 73

Člen 1, točka 35 a (novo)

Člen 74, odstavek 1 (Uredba (ES, Euratom) št. 1605/2002)

(35a) V členu 74 se odstavek 1 nadomesti z naslednjim besedilom:

Prihodki, prejeti iz glob, obveznosti, periodičnih denarnih kazni in drugih kazni, izterjani zneski in druge natečene obresti se ne smejo končno zabeležiti kot proračunski prihodki, dokler lahko Sodišče razveljavi odločbe, ki jih nalagajo.

Sprememba 74

Člen 1, točka 37 a (novo)

Člen 79, odstavek 1 a (novo) (Uredba (ES, Euratom) št. 1605/2002)

(37a) V členu 79 se doda naslednji odstavek:

Zahtevki za plačilo so pogoj za plačilo Komisije le v utemeljenih primerih.

Sprememba 75

Člen 1, točka 37 b (novo)

Člen 80, odstavek 1 a (novo) (Uredba (ES, Euratom) št. 1605/2002)

(37b) Členu 80 se doda naslednji odstavek:

Kadar se opravljene storitve ali dostavljeno blago plačujejo periodično, lahko odredbodajalec glede na svojo analizo tveganja odredi uporabo sistema direktne obremenitve.

Sprememba 76

Člen 1, točka 37 c (novo)

Člen 83, odstavek 1 a (novo) (Uredba (ES, Euratom) št. 1605/2002)

(37c) V členu 83 se doda naslednji odstavek:

Institucije proračunskemu organu poročajo o upoštevanju in razveljavitvi rokov, navedenih v izvedbenih določbah.

Sprememba 77

Člen 1, točka 39 a (novo)

Člen 88, odstavek 1, pododstavek 1 a (novo) (Uredba (ES, Euratom) št. 1605/2002)

(aa) V odstavku 1 se doda naslednji pododstavek 1a:

Pogodba se lahko začne izvajati šele po podpisu.

Sprememba 78

Člen 1, točka 39 a (novo)

Člen 89, odstavka 2 a in 2 b (novo) (Uredba (ES, Euratom) št. 1605/2002)

(39a) Členu 89 se dodajo naslednji odstavki:

2a. Za zmanjšanje mejnih stroškov in preprečitev vzporednih postopkov oddaje javnih naročil mora naročnik z ustreznimi sredstvi zagotoviti, da se postopki oddaje naročil izvedejo medinstitucionalno.

2b. Treba je ustrezno upoštevati interese malih in srednje velikih podjetij predvsem pri delitvi naročil, po potrebi na strokovna področja ali dele. Pri tovrstni delitvi se upoštevajo mejne vrednosti iz členov 105 in 167.

Sprememba 79

Člen 1, točka 39 b (novo)

Člen 90, odstavek 1, pododstavek 1, stavek 2 (novo) (Uredba (ES, Euratom) št. 1605/2002)

(39b) V členu 90(1) se doda naslednji stavek:

To velja tudi za pogodbe, sklenjene v sklopu okvirne pogodbe, pod pogojem da se s posamezno pogodbo ali dodanimi, v sklopu okvirne pogodbe sklenjenimi pogodbami ne presežejo mejne vrednosti iz členov 105 in 167.

Sprememba 80

Člen 1, točka 41 a (novo)

Člen 91 a (novo) (Uredba (ES, Euratom) št. 1605/2002)

(41a) Vstavi se naslednji člen:

Člen 91a

1. Če naročnik ugotovi, da

(a) predvideni upravni izdatki za izvedbo več vzporednih ali zaporednih javnih naročil s podobnim namenom presegajo predvidene prihranke izvedbe javnih naročil, ki so zato neučinkovita, ali

(b) to predpostavlja predmet naročila in

(c) konkurenca pri tem ni nesorazmerno omejena,

se lahko odloči za sklenitev okvirne pogodbe. Odredbodajalec vključi kopijo ustrezno utemeljene odločitve o sklenitvi okvirne pogodbe v zadevni akt.

2. Okvirna pogodba o opravljanju storitev ne sme trajati dlje od 24 mesecev, pri čemer se lahko tiho podaljša do 24 mesecev (osnovno trajanje). Če namen pogodbe to dopušča, se lahko vključi določba o delni prekinitvi.

3. Pogodba se lahko tiho podaljša le, če so ob sklepu o podaljšanju pogodbe izpolnjeni pogoji iz odstavka 1. Odredbodajalec preveri izpolnjenost pogojev in izid vključi v akt.

4. Če odredbodajalec ob sklenitvi pogodbe oceni, da je predmet naročila mogoče uresničiti le v času, ki presega trajanje pogodbe, mora v aktu navesti tudi razloge za prekoračitev.

5. Če je predmet pogodbe dobava blaga, je treba pri sklenitvi okvirne pogodbe, ne glede na pogoje iz odstavka 1, z ustreznimi pravili zagotoviti, da naročnik v času trajanja pogodbe ne utrpi gospodarske škode.

Sprememba 81

Člen 1, točka 41 b (novo)

Člen 92 (Uredba (ES, Euratom) št. 1605/2002)

(41b) Člen 92 se nadomesti z naslednjim besedilom:

Člen 92

1. V razpisni dokumentaciji mora biti predmet naročila opisan v celoti, jasno in natančno.

2. Merila za ocenitev sposobnosti kandidatov ali ponudnikov in merila za ocenitev vsebine ponudbe se določijo vnaprej in so opisana v razpisu.

3. Kandidati ali ponudniki so o razlogih za izključitev (člena 93 in 94) obveščeni vnaprej.

4. V skladu s členom 93a je treba kandidate ali ponudnike opozoriti, da morajo, če izpolnjujejo merila za izključitev, naročnika o tem nemudoma obvestiti in po potrebi potrditi, da teh meril ne izpolnjujejo. Pri tem se sklicuje na pravne posledice člena 96.

5. V primeru okvirne pogodbe se kandidate in ponudnike opozori, da imajo tudi druge institucije pravico do dobave blaga v skladu s pogoji, določenimi v okvirni pogodbi.

Sprememba 82

Člen 1, točka 42

Člen 93, odstavek 1, točka (a) (Uredba (ES, Euratom) št. 1605/2002)

(a) če so bili pravnomočno obsojeni zaradi goljufije, korupcije, sodelovanja v kriminalni združbi, pranja denarja ali druge nezakonite dejavnosti, ki škodi finančnim interesom Skupnosti;

(a) če so bili v obdobju petih let pred datumom objave razpisa obsojeni zaradi goljufije, korupcije, sodelovanja v kriminalni združbi, pranja denarja ali podobne kaznive dejavnosti; trajanje izključitve se lahko podaljša do deset let, če je bil kandidat ali ponudnik obsojen zaradi dejavnosti v škodo finančnim interesom Skupnosti;

Sprememba 83

člen 1, točka 42

Člen 93, odstavek 3 (Uredba (ES, Euratom) št. 1605/2002)

3. Vzroki za izključitev so določeni vnaprej in sporočeni kandidatom ali ponudnikom.

Sprememba 84

Člen 1, točka 42

Člen 93, odstavek 4, pododstavek 1 (Uredba (ES, Euratom) št. 1605/2002)

4. Kandidati ali ponudniki morajo dokazati, da se ne nahajajo v nobenem od položajev, naštetih v odstavku 1 in, kjer je to ustrezno, da niso v nobenem od položajev, naštetih v odstavku 2.

4. Kandidati ali ponudniki morajo v skladu s členom 93a dokazati, da se ne nahajajo v nobenem od položajev, naštetih v odstavku 1 in, kjer je to ustrezno, da niso v nobenem od položajev, naštetih v odstavku 2.

Sprememba 85

Člen 1, točka 42

Člen 93, odstavek 4, pododstavek 2 (Uredba (ES, Euratom) št. 1605/2002)

Sprememba 86

Člen 1, točka 42

Člen 93 a (novo) (Uredba (ES, Euratom) št. 1605/2002)

Člen 93a

1. Ne glede na določbe člena 89, morajo biti upravne zahteve in zahteve za predložitev dokumentacije ves čas postopka oddaje naročila jasno opredeljene in neposredno povezane z ustreznim postopkom, zlasti:

(a) lahko odredbodajalec za naročila majhne vrednosti, pri katerih je v okviru postopka s pogajanji dopustna ena sama ponudba, glede na oceno tveganja zahteva predložitev enega ali več dokazil;

(b) lahko odredbodajalec pri drugih postopkih oddaje naročil v skladu s členom 91(3) zahteva potrdilo ali druga dokazila o tem, da kandidat ni v kateri od situacij iz členov 93 in 94 ter da izpolnjuje tudi ostala merila za oddajo;

(c) lahko odredbodajalec v vseh ostalih primerih zahteva dokazila, ki so po njegovem mnenju potrebna za izvedbo postopka oddaje javnega naročila.

Kadar je kandidat ali ponudnik pravna entiteta, je treba na zahtevo naročnika predložiti informacije o lastništvu oziroma upravljanju, nadzoru in pooblastilu za zastopanje pravne entitete.

2. Ne glede na odstavek 4 predplačila ne smejo biti zadržana izključno zato, ker možnost zahteve po predložitvi dodatnih dokazil ni bila uporabljena.

Sprememba 87

Člen 1, točka 42

Člen 94, odstavek 1 a (novo) (Uredba (ES, Euratom) št. 1605/2002)

Sprememba 88

Člen 1, točka 43

Člen 95 (Uredba (ES, Euratom) št. 1605/2002)

(43) Členu 95 se doda naslednji odstavek:

Toda zaradi stroškovne učinkovitosti se lahko dve ali več institucij dogovori o uporabi skupne podatkovne baze.

(43) Člen 95 se nadomesti z naslednjim besedilom:

Člen 95

1. Vsaka institucija osrednji podatkovni bazi, ki jo vodi Komisija, sporoči podrobnosti o kandidatih in ponudnikih, ki so v enem od položajev iz členov 93 in 94.

2. Odredbodajalci v vseh institucijah in agencijah pred sprejetjem ponudbe pregledajo podatkovno bazo. Dostop do podatkovne baze imajo tudi ustrezni organi držav članic. Dostop se lahko omogoči tretjim državam in mednarodnim organizacijam, če je to potrebno zaradi pomembnega javnega interesa brez poseganja v pravila Skupnosti o obdelavi osebnih podatkov.

3. Države članice Komisiji sporočijo podrobnosti o gospodarskih subjektih v enem od položajev, navedenih v členih 93(1)(a, (2)(b) in (c), kjer je bilo ravnanje teh subjektov v škodo finančnemu interesu Skupnosti in Skupnosti še niso v sodnih postopkih. Če gre za finančna sredstva iz skladov EU, organi držav članic ob podeljevanju pogodbe pregledajo podatkovne baze Komisije in ustrezno uporabijo informacije.

Sprememba 89

Člen 1, točka 44

Člen 96, odstavek 2 a (novo) (Uredba (ES, Euratom) št. 1605/2002)

2a. Izključitev kandidata ali ponudnika za več kot pet let je možna le na podlagi sodbe ali podobnega dokumenta, s katero ali katerim je bil kandidat ali ponudnik pravnomočno obsojen na izključitev zaradi ravnanja v škodo Skupnostim.

Sprememba 90

Člen 1, točka 44 a

Člen 97, odstavek 2 a, oddelek 3 a (novo) (Uredba (ES, Euratom) št. 1605/2002)

(44a) Pred člen 97 se vstavi naslednji novi oddelek 3a:

Oddelek 3a

Pravice udeležencev postopka oddaje javnega naročila

Sprememba 91

Člen 1, točka 44 b (novo)

Člen 97, odstavek 1 (Uredba (ES, Euratom) št. 1605/2002)

(44b) Člen 97(1) se črta.

Sprememba 92

Člen 1, točka 46 (a a) (novo)

Člen 98, odstavek 2 (Uredba (ES, Euratom) št. 1605/2002)

(aa) odstavek 2 se nadomesti z naslednjim besedilom:

2. Samo v utemeljenih primerih lahko naročnik zahteva, da ponudnik v skladu z izvedbenimi določbami predloži garancijo kot jamstvo, da ne bo umaknil ponudbe.

Sprememba 93

Člen 1, točka 46 a (novo)

Člen 100, odstavek 2 a (novo) (Uredba (ES, Euratom) št. 1605/2002)

(46a) Členu 100 se doda naslednji odstavek:

2a. Pogodbe ni dovoljeno podpisati pred pretekom 14 dni od dneva, ko so bili ponudniki ali kandidati obveščeni o zavrnitvi (odstavek 2, prvi polstavek), kolikor to Skupnostim ne bi povzročilo znatne škode. Ta rok začne teči šele potem, ko so bili ponudniki ali kandidati že pisno obveščeni o dopustnem pravnem sredstvu zoper odločitev, zlasti glede instance, roka in oblike. Pogodba, podpisana pred iztekom tega roka, je nična.

Sprememba 94

Člen 1, točka 46 b (novo)

Člen 100 a (novo) (Uredba (ES, Euratom) št. 1605/2002)

(46b) Vstavi se naslednji člen:

Člen 100a

1. Komisija sprejme potrebne ukrepe za zagotovitev, da se glede postopkov za oddajo javnih naročil, ki sodijo na področje uporabe finančne uredbe, lahko odločitve, ki jih sprejmejo naročniki, učinkovito, predvsem pa čim hitreje, zlasti v skladu s členom 100(7)(b), pregledajo in ugotavljajo kršitve zakonodaje Skupnosti na področju javnih naročil ali kršitve drugih predpisov, s katerimi se to pravo izvaja.

2. Komisija zagotovi, da je na voljo revizijski postopek v skladu s pogoji, ki jih je treba določiti v izvedbenih določbah, vsaj za vsako osebo, ki ima ali je imela interes, da bi dobila dano javno naročilo v zvezi s preskrbo ali javno naročilo za gradnje, in ki je bila oškodovana ali pa ji grozi oškodovanje zaradi domnevne kršitve. Komisija lahko zlasti zahteva, da mora oseba, ki zahteva revizijo, naročnika predhodno obvestiti o domnevni pravni kršitvi in o svoji nameri, da bo zahtevala revizijo.

Sprememba 95

Člen 1, točka 46 c (novo)

Člen 100 b (novo) (Uredba (ES, Euratom) št. 1605/2002)

(46c) Vstavi se naslednji člen:

Člen 100b

1. Komisija zagotovi, da sprejeti ukrepi v zvezi z revizijskimi postopki, določenimi v členu 100a, vključujejo določbo, ki omogoča, da

(a) se ob prvi priložnosti in z začasnimi postopki sprejmejo začasni ukrepi, katerih cilj je, da se popravijo domnevne kršitve ali prepreči nadaljnja škoda zainteresiranim ponudnikom, vključno z ukrepi, s katerimi se začasno prekine ali zagotovi začasna prekinitev postopka oddaje javnih naročil ali izvajanje katere koli odločitve, ki jo sprejme naročnik;

(b) se razveljavi ali zagotovi, da se razveljavijo nezakonito sprejete odločitve, vključno z odpravo diskriminacijskih tehničnih, ekonomskih ali finančnih specifikacij v razpisu, razpisni dokumentaciji ali v katerih koli drugih dokumentih, ki se nanašajo na postopek oddaje javnega naročila;

(c) se povrne škoda osebam, ki so bile oškodovane zaradi kršitve.

2. Pooblastila, navedena v odstavku 1, se lahko prenesejo na ločene organe, ki so pristojni za različne vidike revizijskega postopka.

3. Ni potrebno, da bi imeli revizijski postopki sami po sebi samodejni suspenzivni učinek na postopke oddaje javnega naročila, na katere se nanašajo.

4. Komisija lahko predvidi, da pristojni organ ob presojanju, ali naj se uvedejo začasni ukrepi, lahko upošteva morebitne posledic ukrepov za vse interesente, ki so lahko oškodovani, pa tudi javni interes, in se lahko odločijo, da teh ukrepov ne sprejmejo, če so negativne posledice začasne prekinitve večje od koristi. Odločitev, da se začasni ukrepi ne sprejmejo, pa ne posega v druge zahtevke osebe, ki zahteva te ukrepe.

5. Komisija lahko predvidi, da mora organ s potrebnimi pooblastili, kadar se odškodnina zahteva na podlagi nezakonito sprejete odločitve, najprej razveljaviti izpodbijano odločitev.

6. Učinke izvajanja pooblastil, navedenih v odstavku 1, na pogodbo, ki se sklene po oddaji javnega naročila, določijo izvedbene določbe.

Poleg tega lahko Komisija določi, razen ko je treba odločitev pred določitvijo odškodnine razveljaviti, da se pooblastila organa, ki je odgovoren za revizijske postopke, po sklenitvi pogodbe o oddaji javnega naročila omejijo na določanje odškodnine osebi, oškodovani zaradi kršitve.

7. Komisija zagotovi, da se odločitve, ki jih sprejmejo organi, pristojni za revizijske postopke, lahko učinkovito izvajajo.

8. Kadar organi, pristojni za revizijske postopke, po svoji naravi niso sodni, se vedno navedejo pisni razlogi za njihove odločitve. Poleg tega je v takem primeru treba določiti postopke, s katerimi je kakršen koli domnevno nezakoniti ukrep, ki ga sprejme revizijski organ, ali domnevna napaka pri izvrševanju dodeljenih pristojnosti lahko predmet sodnega postopka ali revizije drugega organa, ki je sodišče v smislu člena 234 Pogodbe o ustanovitvi Evropske gospodarske skupnosti ter neodvisen od naročnika in tudi od revizijskega organa.

Člani takega neodvisnega organa se imenujejo in razrešijo pod istimi pogoji kakor člani sodstva glede organa oblasti, odgovornega za njihovo imenovanje, mandat in razrešitev. Vsaj predsednik tega neodvisnega organa mora imeti isto pravno in strokovno usposobljenost kakor člani sodstva. Neodvisni organ sprejema svoje odločitve po postopku, v katerem sta zaslišani obe strani, in te odločitve so s sredstvi, ki jih določi Komisija, pravno zavezujoče.

Sprememba 96

Člen 1, točka 46 d (novo)

Člen 102 (Uredba (ES, Euratom) št. 1605/2002)

(46d) Člen 102 se nadomesti z naslednjim besedilom:

Člen 102

Naročnik v nekaterih utemeljenih primerih zahteva od izvajalcev garancijo,

(a) da zagotovi celovito izvedbo pogodbe;

(b) omeji finančno tveganje v zvezi s plačilom vnaprejšnjega financiranja in predplačili. V primeru predplačil se garancije zahtevajo samo, kolikor se plačilo ne vrši za že opravljeno dobavo blaga ali izvedbo storitev po naprej dogovorjenih obrokih.

Sprememba 97

Člen 1, točka 50 a (novo)

Člen 108, odstavek 1, uvodni del (Uredba (ES, Euratom) št. 1605/2002)

(a) V odstavku 1 se uvodni del nadomesti z naslednjim besedilom:

1. Dotacije so neposredni finančni prispevki v obliki nepovratnih sredstev iz proračuna Evropskih skupnosti za financiranje:

Sprememba 98

Člen 1, točka 50, točka a a (novo)

Člen 108, odstavek 1, pododstavek 2 (Uredba (ES, Euratom) št. 1605/2002)

(aa) Drugi pododstavek odstavka 1 se nadomesti z naslednjim besedilom:

Donacije so predmet pisnega sporazuma ali odločbe o dodelitvi donacije, ki ga je treba dostaviti vlagatelju. V odločbi o dodelitvi donacije so lahko predvideni pogoji, obveznosti ali določitve rokov, če bi bili ti lahko tudi predmet sporazuma o donaciji.

Sprememba 99

Člen 1, točka 50 (a)

Člen 108, odstavek 2, točki (g a) in (g b) (novo) (Uredba (ES, Euratom) št. 1605/2002)

(ga) izdatki za organizacije, ki jih sestavljajo pretežno člani in nekdanji člani kakor tudi uslužbenci in nekdanji uslužbenci institucije in ki:

- zastopajo interese ali podpirajo delovanje institucije; in/ali

- organizirajo kulturne, športne, socialne in druge dejavnosti v korist institucije in/ali njenih članov in nekdanjih članov kakor tudi uslužbencev in nekdanjih uslužbencev; ter

(gb) izdatki pri sodelovanju s tretjimi osebami, ki niso zajeti v določbah o javnih naročilih in so povezani z informacijsko politiko institucije.

Te kategorije se obravnavajo kot upravni izdatki v smislu člena 49, ki jih je treba v proračunu posebej izkazati.

Sprememba 100

Člen 1, točka 52

Člen 109, odstavek 1, pododstavek 2 (Uredba (ES, Euratom) št. 1605/2002)

Sprememba 101

Člen 1, točka 52

Člen 109, odstavek 3, točka (d) (Uredba (ES, Euratom) št. 1605/2002)

(d) donacije nizkih vrednosti v eni od oblik iz točk (b) ali (c) člena 113a(1) ali v obliki, ki je njihova kombinacija, v skladu z izvedbenimi določbami.

(d) donacije v eni od oblik iz točk (b) ali (c) člena 113a(1) ali v obliki, ki je njihova kombinacija, v skladu z izvedbenimi določbami.

Sprememba 102

Člen 1, točka 52

Člen 109, odstavek 3, točka (d a) (novo) (Uredba (ES, Euratom) št. 1605/2002)

(da) lastna sredstva, posebej prispevke in članarine, zbrane pri letnem poslovanju politične stranke na evropski ravni v skladu s členoma 2(1) in 2(2) Uredbe (ES) št. 2004/2003 [2], ki presegajo 25 % upravičenih stroškov v breme upravičenca v skladu s členom 10(2) te uredbe.

Sprememba 103

Člen 1, točka 52 a (novo)

Člen 109 a (novo) (Uredba (ES, Euratom) št. 1605/2002)

(52a) Vstavi se naslednji člen 109a:

Člen 109a

Naloga skupne službe je svetovanje vlagateljem in njihovo obveščanje. Služba predvsem:

- določa skupne standarde za obrazce za vloge sorodnih donacij ter spremlja obseg in preglednost obrazcev za vloge,

- obvešča možne vlagatelje (zlasti prek seminarjev in z zagotavljanjem navodil) ter

- vzpostavi bazo podatkov, prek katere lahko Komisija obvešča vlagatelje.

Sprememba 104

Člen 1, točka 52 b (novo)

Člen 110, odstavek 1, pododstavek 1 (Uredba (ES, Euratom) št. 1605/2002)

(52b) V členu 110(1) se prvi pododstavek nadomesti z naslednjim besedilom:

1. Pogoj za dodelitev donacije je letni program, ki se objavi na začetku leta in v vsakem primeru najkasneje do 15. marca, razen pri pomoči ob kriznih situacijah in človekoljubni pomoči.

Pogoj za dodelitev donacij za poslovanje, opredeljenih v členu 112, je letni program, ki se ga lahko objavi za preteklo leto pod pogojem, da bodo v naslednjem letu na voljo proračunska sredstva.

Sprememba 105

Člen 1, točka 53

Člen 110, odstavek 1, pododstavek 2 (Uredba (ES, Euratom) št. 1605/2002)

Sprememba 106

Člen 1, točka 53 a (novo)

Člen 110, odstavek 2 (Uredba (ES, Euratom) št. 1605/2002)

(53a) V členu 110 se odstavek 2 nadomesti z naslednjim besedilom:

2. Vse donacije, dodeljene med proračunskim letom, se vsako leto objavijo, če je primerno, v elektronski obliki ob ustreznem upoštevanju zahtev glede zaupnosti in varnosti.

Sprememba 107

Člen 1, točka 53 b (novo)

Člen 110, odstavek 2 a (novo) (Uredba (ES, Euratom) št. 1605/2002)

(53b) V členu 110 se doda naslednji odstavek:

2a. Hkrati z objavo po odstavku 2 Komisija pošlje Parlamentu poročilo o:

(a) številu vlagateljev v preteklem letu;

(b) številu in deležu uspešnih vlog na razpis in na organ, ki dodeljuje donacijo;

(c) povprečnem trajanju postopka od objave razpisa do sklenitve sporazuma o financiranju oz. izdaje odločbe o dodelitvi donacije na razpis in na organ, ki dodeljuje donacijo;

(d) povprečnem trajanju do končne ocene in zaključnega računa (člen 119(1)).

Sprememba 108

Člen 1, točka 54

Člen 111 (Uredba (ES, Euratom) št. 1605/2002)

1. Za en ukrep se lahko za posameznega upravičenca dodeli samo ena donacija iz proračuna, razen kadar zadevni temeljni akt določa drugače.

2. Upravičencu se v proračunskem letu lahko iz proračuna dodeli samo ena donacija za poslovanje. Vlagatelj mora odredbodajalca nemudoma obvestiti o večkratni vložitvi vloge ali večkratni donaciji za projekt.

3. V vsakem primeru proračun ne financira istih stroškov dvakrat. V nobenem primeru se ne sme preseči skupnega zneska upravičenih stroškov za financiranje.

Sprememba 109

Člen 1, točka 55 a (novo)

Člen 113, odstavek 2 (Uredba (ES, Euratom) št. 1605/2002)

(55a) V členu 113 se odstavek 2 nadomesti z naslednjim besedilom:

2. Če osnovni akt glede organa, ki sledi cilju splošnega evropskega interesa, ne določa drugače, se donacija za poslovanje v primeru podaljšanja postopoma zmanjšuje na ustrezen in sorazmeren način, ne glede na pravila o dodelitvi donacij v obliki pavšalnih zneskov ali pavšalnega financiranja (člen 113(1)(b) in (c)).

Sprememba 110

Člen 1, točka 56

Člen 113 a, odstavek 1, točka (a) (Uredba (ES, Euratom) št. 1605/2002)

(a) povračilo določenega deleža upravičenih stroškov, ki so dejansko nastali;

(a) povračilo največjega ali določenega deleža upravičenih stroškov, ki so dejansko nastali;

Sprememba 111

Člen 1, točka 56

Člen 113 a, odstavek 1 a (novo) (Uredba (ES, Euratom) št. 1605/2002)

1a. Kot upravičeni stroški se lahko uveljavljajo zlasti:

(a) stroški za bančno garancijo ali primerljivo zavarovanje, ki jih predloži upravičenec do donacije v skladu s členom 118;

(b) prometni davek, ki ga upravičenec do donacije ne more uveljavljati kot odbitek vstopnega davka;

(c) izdatki za zunanjo revizijo (člena 117 in 119);

(d) upravni izdatki, stroški osebja in materiala;

(e) amortizacija.

Sprememba 112

Člen 1, točka 57

Člen 114, odstavek 3, pododstavek 2 (Uredba (ES, Euratom) št. 1605/2002)

Sprememba 113

Člen 1, točka 57

Člen 114, odstavek 4, pododstavek 2 (Uredba (ES, Euratom) št. 1605/2002)

Sprememba 114

Člen 1, točka 57

Člen 114, odstavek 4 a (novo) (Uredba (ES, Euratom) št. 1605/2002)

4a. Odredbodajalec mora spodbujati podajanje izjav in vlaganje vlog ali popravljanje izjav ali vlog, kadar je očitno, da so te le pomotoma ali zaradi nepoznavanja izostale ali bile nepravilno oddane ali oblikovane. Odredbodajalec po potrebi in, če je izvedljivo in dopustno v okviru razpoložljivih možnosti, nudi informacije o pripadajočih pravicah in obveznostih udeležencev v postopku.

Med postopkom mora odredbodajalec voditi ustrezno evidenco o stikih z vlagatelji.

Sprememba 115

Člen 1, točka 57 a (novo)

Člen 115, odstavek 1 (Uredba (ES, Euratom) št. 1605/2002)

(57a) V členu 115 se odstavek 1 nadomesti z naslednjim besedilom:

1. Upoštevanje načel iz člena 109(1) in merila za ocenitev sposobnosti vloge, ki se objavijo vnaprej v razpisu, omogočajo oceno sposobnosti vlagatelja za končanje predlaganega ukrepa ali delovnega programa. Člen 110(1) ostane nespremenjen. Merila za ocenitev vsebine vloge predstavijo posebnosti, kakovost in izvedbo projektov.

Sprememba 116

Člen 1, točka 57 b (novo)

Člen 115, odstavka 2 a (novo) in 2 b (novo) (Uredba (ES, Euratom) št. 1605/2002)

(57b) V členu 115 se dodata odstavek 2a in 2b:

2a. Postopek donacije je načeloma treba razdeliti na več faz, pri čemer se prva faza postopka omeji na približno oceno dopustnih predloženih vlog. Če vloga že po tej fazi postopka nima dobrih možnosti, je treba o tem v skladu s členom 116(3) obvestiti vlagatelja. Vsaka nadaljnja faza postopka se mora jasno ločiti od prejšnje, še posebej kar zadeva obseg in vsebino dokazil, ki jih je predložil vlagatelj. Če se od vlagatelja zahteva dokazilo, se lahko to za vsak postopek zahteva le enkrat. Zbrane podatke je treba shraniti v podatkovno zbirko (člen 109a). Prizadevati si je treba za hiter zaključek postopka.

2b. Odredbodajalec mora kljub načelom člena 109(1) med celotnim postopkom paziti zlasti na to, da izdatki, ki jih ima vlagatelj z objavo, dokumentacijo in siceršnjimi obveznostmi dokazovanja v zvezi z donacijo, ne presegajo vrednosti dane donacije.

Sprememba 117

Člen 1, točka 58

Člen 116, odstavek 1 (Uredba (ES, Euratom) št. 1605/2002)

1. Predlogi so ocenjeni na podlagi vnaprej določenih meril za ocenitev sposobnosti in za ocenitev vsebine vlog, da se določi, kateri predlogi se lahko financirajo.

1. Predlogi so v roku dveh mesecev ocenjeni na podlagi vnaprej določenih meril za ocenitev sposobnosti in za ocenitev vsebine vlog, da se določi, kateri predlogi se lahko financirajo.

Sprememba 118

Člen 1, točka 58 a (novo)

Člen 116, odstavek 3 (Uredba (ES, Euratom) št. 1605/2002)

(58a) V členu 116 se odstavek 3 nadomesti z naslednjim besedilom:

3. Odgovorni odredbodajalec pisno obvesti vlagatelje o sklepu glede njihove vloge ter podpiše pogodbo po izteku obdobja iz člena 100(2a).

Če zahtevana donacija ni dodeljena, institucija navede razloge za zavrnitev vloge s sklicevanjem zlasti na že objavljena merila za ocenitev sposobnosti in ocenitev vsebine.

Sprememba 119

Člen 1, točka 58 b (novo)

Člen 117 (Uredba (ES, Euratom) št. 1605/2002)

(58b) Člen 117 se nadomesti z naslednjim besedilom:

Člen 117

1. Hitrost plačila se določi glede na finančno tveganje, trajanje in napredek ukrepa ali stroške upravičenca. Plačila je treba izvesti v primernem času.

Če je zapadlost določena s pogodbo ali sklepom, je treba plačila brez nadaljnjega poziva izvesti ob zapadlosti. V členu 119 ostane odstavek 2 nespremenjen.

2. Za določitev finančnih tveganj lahko odredbodajalec ob upoštevanju načel člena 109(1) od prejemnika finančne pomoči zahteva predložitev potrdila neodvisnega revizorja. Izvedbene določbe lahko predvidijo primere, v katerih je treba pridobiti potrdilo zunanjega revizorja ali v katerih potrdilo ni potrebno.

Sprememba 120

Člen 1, točka 58 c (novo)

Člen 118 (Uredba (ES, Euratom) št. 1605/2002)

(58c) Člen 118 se nadomesti z naslednjim besedilom:

Člen 118

Kadar ni na razpolago nobenih enako učinkovitih možnosti za zmanjšanje tveganja na minimum, lahko odgovorni odredbodajalec zahteva, da upravičenec vnaprej predloži garancijo, da zmanjša finančna tveganja v zvezi s plačilom vnaprejšnjega financiranja.

Sprememba 121

Člen 1, točka 58 d (novo)

Člen 119 (Uredba (ES, Euratom) št. 1605/2002)

(58d) Člen 119 se nadomesti z naslednjim besedilom:

Člen 119

1. Znesek donacije ni dokončen, dokler institucija ne sprejme končnih poročil in zaključnega računa, brez poseganja v poznejše kontrole institucije. V tem primeru začne z izvedbo zadnjega plačila proti instituciji teči zastaranje (člen 73b). Zastaralni rok (člen 73b) proti upravičencu začne teči s trenutkom, ko je znesek donacije dokončen.

2. Če upravičenec ne izpolnjuje obveznosti, določenih z zakonodajo, finančnim sporazumom ali odločbo o dodelitvi donacije, se lahko donacija v skladu z izvedbenimi določbami odloži, zniža ali črta, potem ko je upravičenec dobil priložnost, da izrazi svoje mnenje.

Znižanja morajo biti sorazmerna z očitano napako.

Če do kršitve obveznosti ni prišlo zaradi ravnanja upravičenca, odložitev, znižanje ali črtanje sledijo le izjemoma, še posebej, kadar bi z izvajanjem ali ohranitvijo donacije prekoračili skupni znesek zahtevanih stroškov projekta ali kadar zaradi kršitve obveznosti cilj donacije ni več uresničljiv.

Sprememba 122

Člen 1, točka 59

Člen 120, odstavek 1 (Uredba (ES, Euratom) št. 1605/2002)

1. Kadar izvajanje ukrepa zahteva, da upravičenec razpiše postopek za oddajo naročil, so zadevni postopki tisti, ki so za to določeni v izvedbenih določbah.

1. Kadar izvajanje ukrepa zahteva razpis postopka za oddajo naročil, zanj veljajo določbe naslova V tega dela.

Sprememba 123

Člen 1, točka 61

Člen 122 (Uredba (ES, Euratom) št. 1605/2002)

(61) V členu 122 se "člena 185" nadomesti s "člena 121".

(61) Člen 122 se nadomesti z naslednjim besedilom:

Člen 122

Zaključnim računom institucij in organov iz člena 121 je priloženo poročilo o upravljanju proračuna in finančnem poslovodenju med letom, ki med drugim vsebuje podatke o obsegu uporabe sredstev in prenosu sredstev med posameznimi proračunskimi postavkami.

Sprememba 124

Člen 1, točka 68 a (novo)

Člen 139, odstavek 2 (Uredba (ES, Euratom) št. 1605/2002)

(68a) V členu 139 se odstavek 2 nadomesti z naslednjim besedilom:

2. Institucije pošljejo Računskemu sodišču in proračunskemu organu v vednost vsa notranja pravila v zvezi s finančnimi zadevami, ki jih sprejmejo.

Sprememba 125

Člen 1, točka 68 b (novo)

Člen 143, odstavek 3 (Uredba (ES, Euratom) št. 1605/2002)

(68b) V členu 143 se odstavek 3 nadomesti z naslednjim besedilom:

3. Letno poročilo vsebuje oceno pravilnosti finančnega poslovodenja. Vsebuje tudi oceno učinkovitosti in pravilnosti upravljanja proračuna in gospodarskega poslovodenja.

Sprememba 126

Člen 1, točka 75

Člen 153, odstavek 1 (Uredba (ES, Euratom) št. 1605/2002)

(75) V členu 153 se odstavek 1 nadomesti z naslednjim besedilom:

1. Kadar lahko Komisija prenese proračunska sredstva v skladu s členom 23, sprejme odločitev najpozneje do 31. januarja naslednjega proračunskega leta in obvesti proračunski organ tri tedne pred izvedbo prerazporeditev iz točke (a) člena 23(1).

Sprememba 127

Člen 1, točka 82 a (novo)

Člen 160 b (novo) (Uredba (ES, Euratom) št. 1605/2002)

(82a) Za členom 160a se doda člen 160b:

Člen 160b

Z odstopanjem od člena 110 se lahko razpise objavi že v prejšnjem letu s pridržkom razpoložljivosti sredstev v naslednjem letu. Ne glede na čas objave in ne glede na člen 115 so v razpisu navedeni vsi predpisi, ki veljajo za dodelitev donacije (zlasti določbe o izključitvi iz členov 93 in 94); pri tem so dovoljene napotitve na standarde. Pravila, ki jih je treba uporabljati, so v času trajanja postopka zavezujoča v obliki, v kateri so bili objavljeni.

Sprememba 128

Člen 1, točka 85 a (novo)

Člen 168, odstavek 1, pododstavek 1a (novo) (Uredba (ES, Euratom) št. 1605/2002)

(85a) Členu 168(1) se doda naslednji pododstavek:

V zvezi z zunanjo pomočjo Skupnosti se uporabljajo pravila za sodelovanje v razpisnih postopkih iz Uredbe Evropskega parlamenta in Sveta (ES) št. 2110/2005 z dne 14. decembra 2005 o dostopu do zunanje pomoči Skupnosti [3] in Uredbe Sveta (ES) št. 2112/2005 z dne 21. novembra 2005 o dostopu do zunanje pomoči Skupnosti [4].

Sprememba 129

Člen 1, točka 87

Člen 169 a, odstavek 1 a (novo) (Uredba (ES, Euratom) št. 1605/2002)

Kot upravičeni stroški se lahko uveljavljajo zlasti:

(a) stroški za bančno garancijo ali primerljivo zavarovanje, ki jih predloži upravičenec do donacije v skladu s členom 118;

(b) prometni davek, ki ga upravičenec do donacije ne more uveljavljati kot odbitek vstopnega davka;

(c) stroški zunanje revizije (člena 117 in 119);

(d) upravni izdatki, stroški osebja in materiala;

(e) amortizacija.

Sprememba 130

Člen 1, točka 94 a (novo)

Člen 179, odstavek 3, pododstavek 1 (Uredba (ES, Euratom) št. 1605/2002)

(94a) V členu 179(3) se prvi pododstavek nadomesti z naslednjim besedilom:

3. Institucije oba proračunska organa čim prej obvestijo o projektih gradnje s predvidenimi velikimi finančnimi posledicami za proračun,vendar vsaj 3 tedne pred rokom, do katerega se mora odločiti proračunski organ.

Sprememba 131

Člen 1, točka 94 b (novo)

Člen 183, stavek 2 (novo)(Uredba (ES, Euratom) št. 1605/2002)

(94b) V členu 183 se doda naslednji stavek:

Za mnenje mora zaprositi proračunski organ in ga ustrezno upoštevati, kjer je to primerno.

Sprememba 132

Člen 1, točka 94 c (novo)

Člen 185, odstavek 1 (Uredba (ES, Euratom) št. 1605/2002)

(94c) V členu 185 se odstavek 1 nadomesti z naslednjim besedilom:

1. Komisija sprejme okvirno finančno uredbo za organe, ki jih ustanovijo Skupnosti in so pravne osebe. Finančni predpisi za organe ne smejo odstopati od okvirne uredbe, razen če to zahtevajo njihove specifične potrebe za poslovanje in s predhodnim soglasjem Komisije.

Sprememba 133

Člen 1, točka 95

Člen 185, odstavek 3 (Uredba (ES, Euratom) št. 1605/2002)

3. Vsak organ iz odstavka 1 vzpostavi funkcijo notranjega revizorja, ki se mora izvajati v skladu z ustreznimi mednarodnimi standardi. Notranji revizor Komisije potrdi, da delovanje notranjih revizij ustreza mednarodnim revizorskim standardom in lahko s tem namenom izvede presojo kakovosti.

3. Notranji revizor Komisije opravlja revizije za organe iz odstavka 1. Organi iz odstavka 1 lahko vzpostavijo funkcijo notranjega revizorja. Notranji revizor Komisije lahko v utemeljenih primerih prenese svojo nalogo notranjim revizorjem teh organov. Prenos je treba opraviti pisno in navesti razloge zanj ter imena odgovornih revizorjev (tistega, ki prenaša in tistega, na kogar so naloge prenesene). Ne glede na prenos lahko notranji revizor Komisije opravlja notranje revizije za organe iz odstavka 1 in prekliče prenos, kadarkoli se mu zdi to potrebno.

Ko organi iz odstavka 1 vzpostavijo funkcijo notranjega revizorja, jo je treba izvajati v skladu s smernicami, ki jih je določil notranji revizor Komisije. Te smernice vključujejo obveznost predložitve vseh in kakršnih koli poročil notranjemu revizorju Komisije. Notranji revizor Komisije potrdi, da delovanje notranjih revizij ustreza standardom notranje revizije in lahko s tem namenom izvede presojo kakovosti.

Sprememba 134

Člen 1, točka 95

Člen 185, odstavek 4 (Uredba (ES, Euratom) št. 1605/2002)

4. Organi iz člena 121 uporabljajo računovodska pravila iz člena 133, da se lahko njihovi računovodski izkazi konsolidirajo z računovodskimi izkazi Komisije.

[1] Zadeva je bila nato vrnjena odboru v skladu s členom 53(2) (A6-0057/2006).

[2] Uredba (ES) št. 2004/2003 Evropskega parlamenta in Sveta z dne 4. novembra 2003 o predpisih, ki urajajo delovanje političnih strank na evropski ravni, in predpisih glede njihovega financiranja (UL L 297, 15.11.2003, str. 1).

[3] UL L 344, 27.12.2005, str. 1.

[4] UL L 344, 27.12.2005, str. 23.

--------------------------------------------------